གསུམ་ལ་ལན་མེད་པར་
འགྱུར་ནའང་འགལ་བའི་ཁུར་འདི་ལྟ་བུ་འདེགས་པར་བཟོད་པའི་བློ་གྲོས་ནི་
- 400 -

ཚད་མ་སྡེ་བདུན་གྱི་རྒྱན་ཡིད་ཀྱི་མུན་སེལ།
ཡ་མཚན་ནོ། །འཐད་པའི་ཕྱོགས་ནི་འདི་ཡིན་ཏེ། ལྡོག་པ་ངོ་བོ་ཉིད་མེད་ཕྱིར།
ཞེས་སོགས་ཀྱི་འགྲེལ་པར་སློབ་དཔོན་ཤཱཀྱ་བློས་སེལ་བ་གསུམ་དུ་བཤད་དེ།
དེ་ཡང་། ལས་བྱ་བ་བྱེད་པ་པོ་གསུམ་ལས། བསལ་བར་བྱ་བའི་གཞིའམ་ལས་
ནི་བུམ་པ་རང་མཚན་ལྟ་བུ་སྟེ་དོན་གྱི་སེལ་བ་དང༌། འདི་བསལ་བའི་རང་
བཞིན་བུམ་པ་མ་ཡིན་པ་རྣམ་པར་བཅད་ཙམ་ལྟ་བུ་ནི། མེད་དགག་གི་གཞན་
སེལ་དང་། འདིས་སེལ་བར་བྱེད་པ་རྟོག་པ་ལ་བུམ་པ་མ་ཡིན་པ་ལས་ལོག་
པར་སྣང་བ་ལྟ་བུ་མ་ཡིན་དགག་གི་གཞན་སེལ་དང་གསུམ་མོ།
།དེ་དང་
མཐུན་པར། ཚད་མའི་དེ་ཁོ་ན་ཉིད་བསྡུས་པར། འདིར་ནི་སེལ་བ་རྣམ་
གཉིས་ཏེ། །མ་ཡིན་དགག་དང་མེད་པའོ། །མ་ཡིན་དགག་པའང་རྣམ་གཉིས་
ཏེ། །བློ་དང་དོན་གྱི་དབྱེ་བས་སོ། །ཞེས་དང༌། སློབ་དཔོན་ཀ་མ་ལ་ཤཱི་ལས་
དེའི་འགྲེལ་པར་རྒྱས་པར་གསུངས་པས། སེལ་བ་ནི་དོན་གྱི་སེལ་བ། མེད་
དགག་གི་སེལ་བ། བློའི་སེལ་བ་གསུམ་ཡིན་ལ། དང་པོ་ནི་རང་མཚན་རྣམས་
ཏེ། རིགས་མི་མཐུན་སེལ་བ་ཙམ་ལ་སེལ་བར་བཏགས་པའོ། །མེད་དགག་གི་
སེལ་བ་ནི། བུམ་པ་མ་ཡིན་པ་རྣམ་པར་བཅད་ཙམ་ལྟ་བུ་དང་། བློའི་སེལ་བ་
ནི། བུམ་འཛིན་རྟོག་པ་ལ་བུམ་པ་མ་ཡིན་པ་ལས་ལོག་པར་སྣང་བ་ལྟ་བུ་སྟེ།
འདི་གཉིས་ཀའང་སེལ་བ་
སེལ་བ་དང་དགག་པ་རྣམ་གྲངས་ཡིན་པས།
མཚན་ཉིད་པ་ཡིན་ལ། སེལ་བ་ཞེས་པ་ནི། རིགས་མི་མཐུན་དང་སྒྲོ་འདོགས་
སེལ་བ་སོགས་ལ་བརྗོད་པ་མ་ཡིན་གྱི། བློ་ཡུལ་དུ་འཆར་བ་ན་དགག་བྱ་
གཞན་སེལ་བའམ་རྣམ་པར་( ༢༢༡ན) བཅད་པའི་སྒོ་ནས་བློ་ཡུལ་དུ་འཆར་་་་་
དགོས་པའི་ཕྱིར་གཞན་སེལ་བ་ཞེས་བྱའོ། །དེས་ན། གཞན་སེལ་བའི་མཚན་
ཉིད། དགག་བྱ་དངོས་སུ་བསལ་བའི་སྒོ་ནས་རྟོགས་པར་བྱ་དགོས་པ། དབྱེ་
ན། གཉིས་ལས། མེད་དགག་གི་སེལ་བའི་མཚན་ཉིད། དེ་གང་ཞིག །སྒྲུབ་
ཆོས་མི་འཕེན་པ། མ་ཡིན་དགག་གི་སེལ་བའི་མཚན་ཉིད། དེ་གང་ཞིག །སྒྲུབ་
- 401 -

མཁས་གྲུབ་རྗེའི་གསུང་འབུམ།
ཆོས་འཕེན་པ། བློའི་འཇུག་ཚུལ་ནི། དགག་བྱ་བཅད་པ་ལ་མི་ལྟོས་པར་ཡུལ་
དེ་རང་དབང་གི་རྣམ་པས་འཛིན་པ་ན། སྒྲུབ་འཇུག་ཡིན་ལ་ཡུལ་དེ་དགག་བྱ་
བཅད་པའི་རྣམ་པས་འཛིན་པ་ནི་སེལ་འཇུག་གི་དོན་ཡིན་ཅིང་། དེ་ལ་སེལ་
འཇུག་ཕྱིན་ཅི་ལོག་མ་ལོག་གཉིས་སུ་ཡོད་དོ། །ཆོས་དེ་དངོས་ཡུལ་དུ་བྱས་པ་
།
ན། ཆོས་དེ་དང་རྫས་ཆ་སོ་སོར་དབྱེར་མེད་པའི་ཆོས་དེའི་རྫས་ཀྱི་ཡོན་ཏན་
ཐམས་ཅད་དངོས་ཡུལ་དུ་བྱེད་པ་ནི། སྣང་འཇུག་གི་དོན་ཡིན་ལ། ཆོས་དེའི་
རྫས་སམ། ལྡོག་པའི་དོན་འགའ་ཞིག་ཡུལ་དུ་བྱས་ཀྱང་། གཞན་ཡུལ་དུ་མི་
ཆ་ཤས་སུ་ཕྱེ་ནས་འཇུག་པའི་དོན་ཡིན་ནོ། །གཞན་སེལ་བའི་
རྣམ་བཞག་འདི་དག་ལ་སློབ་དཔོན་སྔ་མའི་འདོད་པ་རྣམ་པར་གཞག་པའི་་་་་
བྱེད་པ་ནི།
སྒོ་ནས་དགག་སྒྲུབ་མཐའ་དག་སྤྲོ་བ་ནི། མངས་པའི་འཇིགས་པས་འདིར་མ་
བྲིས་སོ། །རྟོག་པའི་འཛིན་སྟངས་དང་སྤྱི་མཚན་གྱི་རྣམ་པར་གཞག་པ་སོགས་
གོང་དུ་རྒྱས་པར་བཤད་ཟིན་ཏོ། །
,
ག༦ རྫས་དང་ལྡོག་པ་བཤད་པ།
དྲུག་པ་རྫས་དང་ལྡོག་པ་ལ། རྫས་ཆོས་ཞེས་པ་ནི། དོན་རང་མཚན་གྱི་
ཆོས་དང་།
.ལྡོག་པའི་ཆོས་ཞེས་པའི། རྟོག་པས་བཏགས་པ་ཙམ་གྱི་ཆོས་
རྣམས་ལ་བརྗོད་དེ། དཔེ་རིམ་པ་བཞིན། བྱས་མི་རྟག་དང་། བྱས་མི་རྟག་གི་
ཐ་དད་ལྟ་བུའོ། །འདིར་རྫས་( ༢༢༡བ) ཀྱི་ཆོས་ཞེས་པ་ནི། གཞི་མཐུན་གྱི་བསྡུ་
བ་ཡིན་གྱི། དྲུག་པའི་རྣམ་དབྱེ་མ་ཡིན་པས། རྫས་དང་དེའི་ཆོས་ལྡོག་པ་དང་
དེའི་ཆོས་ཞེས་འབྱེད་པ་དོན་མ་ཡིན་ནོ། །མདོར་ན། རྫས་ཆོས་ལྡོག་ཆོས་ཞེས་
པ་རྫས་ཡོད་བཏགས་ཡོད་ཅེས་པ་ཡིན་པ་ལ། འདིར་ནི་དོན་བྱེད་ནུས་པ་དང་
མི་ནུས་པའི་ཆོས་ལ་རྫས་ཡོད་བཏགས་ཡོད་དུ་བྱས་པའི་དབང་དུ་བྱས་ནས་་་
དེ་ལྟར་བཤད་པ་ཡིན་གྱི། རང་རྐྱ་ཐུབ་མི་ཐུབ་ཀྱི་ཆོས་ལ་རྫས་ཡོད་བཏགས་
402 -

ཚད་མ་སྡེ་བདུན་གྱི་རྒྱན་ཡིད་ཀྱི་མུན་སེལ།
ཡོད་དུ་བྱས་པའི་དབང་དུ་བྱས་ནས། བོད་ཀྱི་མཁས་པ་སྔ་མ་དག་གིས་མཚོན་
བྱ་ཡིན་ན་བཏགས་ཡོད་ཆོས་གསུམ་ཚང་བ་དང་། མཚན་ཉིད་ཀྱི་ཡིན་ན་རྫས་
ཡོད་ཆོས་གསུམ་ཚང་བ་སོགས་ཀྱི་རྫས་ལྡོག་གི་རྣམ་གཞག་བྱས་པ་ཡིན་ཏེ།
ཚུལ་འདི་ནི་གཞུང་ལུགས་ཆེན་པོ་དག་གི་སྲོལ་ཡིན་ལ། དིང་སང་གི་གཞུང་
ལུགས་གང་དང་ཡང་མི་མཐུན་པའི་རྫས་ལྡོག་སྨྲ་བ་མང་དུ་མཐོང་མོད།
དགག་སྒྲུབ་རྒྱས་པར་འདིར་མ་བྲིས་སོ།
།
ག༧ གཅིག་དང་ཐ་དད་བཤད་པ།
བདུན་པ་གཅིག་དང་ཐ་དད་ལ། གཅིག་གི་མཚན་ཉིད། སོ་སོ་མ་ཡིན་
པའི་ཆོས། ཐ་དད་ཀྱི་མཚན་ཉིད། སོ་སོ་བ། གཅིག་ལ་དབྱེ་ན་གཉིས་ལས།
རྫས་གཅིག་གི་མཚན་ཉིད། ངོ་བོ་སོ་སོ་མ་ཡིན་པར་སྐྱེས་པ། དཔེར་ན་བྱས་མི་
རྟག་ལྟ་བུའོ། །ལྡོག་པ་གཅིག་གི་མཚན་ཉིད། རང་ལྡོག་སོ་སོ་མ་ཡིན་པའི་ཆོས།
དཔེར་ན། བྱས་པ་དང་བྱས་པ་ལྟ་བུའོ། །ཐ་དད་ལ་དབྱེ་ན་གཉིས་ལས། རྫས་
ཐ་དད་ཀྱི་མཚན་ཉིད། ངོ་བོ་སོ་སོར་སྐྱེས་པ། ལྡོག་པ་ཐ་དད་ཀྱི་མཚན་ཉིད།
རང་ལྡོག་སོ་སོ། དཔེ་རིམ་བཞིན། ཀ་བུམ་ལྟ་(.༢༢༢ན) བུ་དང་། བྱས་མི་རྟག་
ལྟ་བུའོ། །རྫས་གཅིག་ལ་གཅིག་གིས་ཁྱབ་མ་ཁྱབ་སོགས་གོང་དུ་རྒྱས་པར་
བཤད་ཟིན་ཏོ། །
ག༨ མཚན་ཉིད་དང་མཚོན་བྱ་བཤད་པ།
བརྒྱད་པ་མཚན་མཚོན་ལ། མཚོན་བྱའི་མཚན་ཉིད། རྣམ་པར་གཞག་བྱ་
ཆོས་གསུམ་ཚང་བ། ཆོས་གསུམ་ནི། སྤྱིར་མཚོན་བྱ་ཡིན་པ། རང་གི་མཚན་
ཉིད་ལས་གཞན་གྱི་མཚོན་བྱ་མ་ཡིན་པ། མཚན་གཞི་ལ་སྲིད་པ། མཚན་ཉིད་
ཀྱི་མཚན་ཉིད། རྣམ་པར་འཇོག་བྱེད་ཆོས་གསུམ་ཚང་བ། ཆོས་གསུམ་ནི།
403 -

མཁས་གྲུབ་རྗེའི་གསུང་འབུམ། ༼ཐེ
སྤྱིར་མཚན་ཉིད་ཡིན་པ། རང་གི་མཚོན་བྱ་གཅིག་པོ་དེ་
ཉིད་མ་ཡིན་པ། མཚན་གཞི་ལ་སྲིད་པའོ། །དབྱེ་ན། རིགས་མི་མཐུན་སེལ་
བའི་མཚན་ཉིད་དང་། ལོག་རྟོག་སེལ་བའི་མཚན་ཉིད་གཉིས། ལོག་རྟོག་སེལ་
ཚུལ་སོགས་གོང་དུ་བཤད་ཟིན་ཏོ། །མཚན་གཞིའི་མཚན་ཉིད་ནི། མཚན་ཉིད་
ཀྱི་སྐབས་སུ་བབ་པའི་མཚོན་བྱ་མཚོན་པའི་གཞི་གྱུར་པ། མཚོན་བྱ་སོགས་
དག་གི་རྣམ་པར་གཞག་པ་ལ་རྒྱ་ཆེར་བཤད་དུ་ཡོད་ཀྱང་། སྤྲོས་པ་ཧ་ཅང་རྒྱ་
ཆེ་བས་འདིར་མ་བྲིས་ཀྱི། ལོགས་སུ་བཤད་པར་བྱའོ། །
རང་གི་མཚོན་བྱ་གཅིག་པོ་དེ་ལས་གཞན་གྱི་མཚན་
ག༩ དུས་གསུམ་བཤད་པ།
12.
དགུ་པ་དུས་གསུམ་ལ། ཁ་ཅིག་འདས་པའི་མཚན་ཉིད། སྐྱེས་ལ་འགགས་
པ་ཞེས་དང་། མ་འོངས་པའི་མཚན་ཉིད། རྒྱུ་ཡོད་པ་ལ་མ་སྐྱེས་པ། ད་ལྟར་
བའི་མཚན་ཉིད། སྐྱེས་ལ་མ་འགགས་པ་ཞེས་སྨྲ་བ་ནི་མི་འཐད་དེ། འདས་པ་
ཆོས་ཅན། ཁྱོད་ཡིན་ན་བྱས་པ་ཡིན་པར་ཐལ། ཁྱོད་ཡིན་ན་སྐྱེས་པ་ཡིན་པའི་
ཕྱིར། མ་འོངས་པ་ཆོས་ཅན། ཁྱོད་ཡིན་ན་འབྲས་བུ་ཡིན་དགོས་པར་ཐལ།
ཁྱོད་ཡིན་ན་ཁྱོད་རྒྱུ་ཡོད་དགོས་པའི་ཕྱིར། དེ་གཉིས་ཀའི་རྟགས་དངོས།
འདོད་ན། དངོས་པོ་ཡིན་པར་ཐལ་ལོ། །( ༢༢༢༠) ཁ་ཅིག །འདས་པའི་མཚན་
ཉིད་སྔར་ཡོད་དང་། མ་འོངས་པའི་མཚན་ཉིད་ཕྱིས་འབྱུང་དུ་ཁས་ལེན་པ་ལ་
ནི། ད་ལྟར་བ་མི་སྲིད་པར་ཐལ་ལོ། །ཁ་ཅིག །ཁ་སང་མཚན་གཞི། དེ་རིང་ལ་
ལྟོས་ཏེ་འདས་པར་མཚོན། དེ་རིང་ལ་ལྟོས་ཏེ་སྐྱེས་ལ་འགགས་པ། ཞེས་
སོགས་སུ་ཁས་ལེན་པ་ལ་ནི། དེ་རིང་ཁ་སང་ལ་ལྟོས་ཏེ་མ་སྐྱེས་པ་དང་། དེ་
རིང་ལ་ལྟོས་ཏེ་སྐྱེས་པ་དང་། སང་ཉིན་ལ་ལྟོས་ཏེ་འགགས་པ་སོགས་སུ་ཁས་
ལེན་དགོས་པས། འགལ་བ་འབའ་ཞིག་འདུ་བར་འགྱུར་རོ། །དེས་ན་རང་
ལུགས་ནི། འདས་པའི་མཚན་ཉིད། ཞིག་པ། ད་ལྟར་བའི་མཚན་ཉིད། སྐྱེས་
404 -

ཚད་མ་སྡེ་བདུན་གྱི་རྒྱན་ཡིད་ཀྱི་མུན་སེལ།
པ། མ་འོངས་པའི་མཚན་ཉིད། མ་སྐྱེས་པ། དང་པོ་ནི། དཔེར་ན། རྫས་
བུམ་གྱི་ཞིག་པ་ལྟ་བུའོ། །གཉིས་པ་ནི། བུམ་པ་ལྟ་བུའོ། །གསུམ་པ་ནི།
མྱུ་གུ་མ་སྐྱེས་པའི་ཆ་ལྟ་བུའོ། །ཤེས་པ་ཡུལ་ལ་ཇི་ལྟར་འཇུག་པའི་ཚུལ་བཤད་
ཟིན་ཏོ།། །།
མཇུག་བྱང་།
གང་ཞིག་སྔོན་སྤྱོད་རབ་དཀར་ལས་ཀྱི་བདུད་རྩིས་བྲན་པའི་ཙནྡན་གྲིབ་་
བསིལ་ཡལ་གའི་ཁྱོན་ཡངས་དྲི་བསུང་ཅན། །ས་གཞི་དག་ལ་ལེགས་བཤད་ག་
བུར་ཐིགས་པའང་འགོད་ཅིང་ལུགས་ངན་ཚ་བའི་སྲོག་དག་ལེན་པར་བྱེད་པ་
བཞིན། །རྨོངས་པའི་འཇོ་སྒེག་ན་ཆུང་ངག་གི་རྩེ་དགས་གཏོང་བས་རྒྱ་མཚོའི་
གོས་ཅན་ཆུ་གཏེར་སྐ་རགས་གཡོ་ཞིང་འདར།
།ས་སྲུང་སྐྱེ་བོའི་གདུང་བ་
འཕྲོག་བྱེད་དུས་ཀྱི་མཐར་ཡང་དགེ་ལེགས་ལྗོན་པའི་བློ་གྲོས་འདོད་དགུ་ཅི་་་་
ཡང་སྟེར། །རྣམ་པར་དཔྱོད་པའི་མིག་གཉིས་རབ་ཡངས་བདེ་གཤེགས་བསྟན་
པའི་རིན་ཆེན་རི་བོའི་འབབ་སྟེགས་( ༢༢༣ན) གནས་ལ་མངོན་དགའ་ཞིང་། །
དགག་སྒྲུབ་གཤོག་རྩེའི་ཕྲེང་བ་རྒྱ་ཆེན་ཅུང་ཟད་བསྐྱོད་པས་ཕྱོགས་ཀྱི་འཁོར་
ལོ་རྒོད་པའི་སྒྲ་ལྡན་འཐོར་རླུང་གིས། །གཞུང་ལུགས་ངན་པའི་ཆུ་གཏེར་
མཐའ་དག་ཀུན་ནས་འཁྲུག་ཅིང་གཟི་བརྗིད་སེར་སྐྱས་ཤེས་བྱའི་ནམ་མཁའ་་
མ་ལུས་འགེངས། །དཔལ་ལྡན་འཇིགས་མེད་འདབ་བཟང་དབང་པོ་མཁས་
རློམ་ལག་འགྲོ་བྱེ་བའི་མངལ་དག་དྲན་པའི་མོད་ལ་ལྟུང་བར་བྱེད། །ཁོ་བོའི་
བློ་གྲོས་ནོར་བུ་ཆུ་ཤེལ་དྲི་མེད་ལས་གྲུབ་ཆོས་ཀུན་གསལ་བའི་བ་གམ་མངོན་་
དགའ་གཞལ་མེད་ཁང་། །རྣམ་དག་རིགས་པའི་རྒྱུད་མངས་སྒྲ་ལྡན་ཡིད་འོང་
སྙན་སྒྲོགས་སྒྲུབ་དང་སུན་འབྱིན་རོལ་པས་རྩེ་བའི་གླུ་ལྡན་པ། །གྲགས་པའི་
གཞུང་ལུགས་གསར་པར་འོངས་པའི་དུས་སྟོན་དུས་ནི་གྲུབ་པའི་སླད་དུ་ཁ་་་་
- 405-

མཁས་གྲུབ་རྗེའི་གསུང་འབུམ།
བའི་འཇིག་རྟེན་ལི་ཁྲི་ཡི། །རྡུལ་བཀོད་ཉིན་མོ་རབ་ཏུ་རྩོམ་པའི་འཚམས་ཀྱི་
ཉི་འོད་དཔལ་དང་ལྡན་རྣམས་སྒྲོགས་པར་བྱེད་པ་མ་ཡིན་ནམ། །གང་གི་
ལེགས་བཤད་གསལ་བའི་མེ་ལོང་གིས། །དངོས་ཀུན་ཤེས་བྱའི་དེ་ཉིད་སྟོན་
སྙམ་ནས། །དགེ་ལེགས་མྱུ་གུའི་རྩོམ་པ་ལེན་པ་ན། །ཆོས་ཀུན་སྐྱེངས་ཏེ་འདར་
བར་མ་གྱུར་ཏམ། །གཞུང་ལུགསའབུམ་ཕྲག་དུ་མའི་རྩེ་དགའི་གནས། །འཕྲོག་
བྱེད་རིགས་པའི་མིག་སྟོང་ལྡན་པའི་རྟེན། །བདག་བློའི་རིན་ཆེན་རི་བོའི་ཁུར་
བཟོད་པའི། །རྒྱ་མཚོའི་གོས་ཅན་འདི་ཡང་སྐལ་བ་བཟང་། །ཐུབ་པའི་བརྟུལ་
ཞུགས་དྲི་མེད་གོས་གྱོན་ཅིང༌། །ལེགས་བཤད་བདུད་རྩིས་བྱུགས་པའི་བཞིན་
རས་ཅན། ། །ཚོགས་ཀྱི་ནང་དུ་མཁས་པ་དགའ་བའི་གཏམ། །འཛུམ་པའི་
མདངས་ཀྱིས་གསལ་བར་བྱེད་པ་གང་། །( ༢༢༣༠) དེ་ཡི་གདོང་ལ་གང་གི་མིག་
བཀོད་པའི། །བློ་གསལ་དེ་དག་ཚིམ་པར་འགྱུར་བ་ཡིན། །དེ་ཉིད་མཐོང་བའི་
རིགས་པའི་མིག་བྲལ་ཞིང་། །གཞུང་དོན་འབྱེད་པའི་བློ་ཡི་མཐུ་མེད་ཀྱང་། །
ཟེར་སྒྲོས་ཟློས་པས་བླུན་པོ་མགུ་བྱེད་པའི། །ཟློས་གར་མཁན་དག་ངལ་བར་
མ་གྱུར་ཏམ། །རིགས་པའི་ལམ་དུ་ངལ་བ་མ་བྱས་ཤིང་། །ཤིང་རྟ་ཆེན་པོའི་
སྲོལ་བཟང་མ་མཐོང་ཡང་། །བློ་གྲོས་ཆུང་ངུ་ཚིག་གིས་ཁེབས་པ་ཡིས། །ལུང་
ཙམ་སྐྱབས་སུ་འཛིན་པ་བླུན་པོའི་ཕུལ། །ཐུབ་པའི་གསུང་རབ་རབ་འབྱམས་
མ་མཐོང་ཞིང་། །རང་གཞན་གྲུབ་མཐའི་གཏིང་རྟོགས་མ་གྱུར་ཀྱང་། །རང་
བཟོའི་གཏམ་ལ་སྙིང་སྟོབས་ལྷུར་ལེན་ཅིང་། །རྙེད་དང་བཀུར་སྟིས་སེམས་
ཀྱི་གཡེན་སྤྱོས་པ། །ཟང་ཟིང་ཙམ་གྱིས་གདུལ་བྱའི་སེམས་འབྲིད་པའི།
བཤེས་གཉེན་དེ་དག་རྒྱལ་བའི་བསྟན་པ་ལ།
།རེ་ཤིག་ངལ་བསོ་བྱས་ན་
གནོད་པ་ཆུང་། །བདག་གི་འདིར་ནི་བློ་ཡི་ཟླ་བ་ལེགས་བཤད་བདུད་རྩི་རབ་
ཏུ་འཐུངས་པས་མྱོས་པའི་གདོང་། །རྒྱ་ཆེན་ཤེས་བྱའི་མཛེས་མ་དག་དང་
ལྷན་ཅིག་འགྲོགས་པའི་སེན་མོ་ལྷུང་བའི་རྩེ་དགའ་ཡིས། །རིགས་ཚུལ་ཀུ་
406 -

ཚད་མ་སྡེ་བདུན་གྱི་རྒྱན་ཡིད་ཀྱི་མུན་སེལ།
མུད་བཞད་པའི་དཔལ་འབར་དེ་ཡི་དགེ་བས་བློ་གསལ་གཙུག་ཕུད་ལྡན་པའི་
ཚོགས། །དགའ་བའི་མཇུག་སྒྲོ་རྒྱས་པའི་གར་དང་མཉམ་དུ་འགྲན་པའི་ཐུབ་
བསྟན་ཆུ་མཚོ་འཕེལ་གྱུར་ཅིག། །།
ཚད་མའི་བསྟན་བཅོས་སྡེ་བདུན་གྱི་རྒྱན་ཡིད་ཀྱི་མུན་སེལ་ཞེས་བྱ་བ་
འདི་ནི། གངས་རིའི་ཁྲོད་ཀྱི་ཤིང་རྟ་ཆེན་པོ་རྒྱལ་བའི་རིང་ལུགས་པ་བླ་ན་
མེད་པ་དཔལ་ལྡན་མཁས་པ་ཐམས་ཅད་ཀྱི་གཙུག་གི་རྒྱན། དོན་གྱི་སླད་དུ་
མཚན་ནས་སྨོས་ཏེ་རྗེ་བཙུན་དམ་པ་ཀུ་མཱ་( ༢༢༤ན) ར་མ་ཏི་དང་། ངུར་སྨྲིག་
གི་རྒྱལ་མཚན་འཆང་བ་རྣམས་ཀྱི་གཙུག་གི་ནོར་བུ་རྣམ་པར་དཀར་བའི་
འཕྲིན་ལས་ཀྱིས་ས་ཡི་སྟེང་མ་ལུས་པ་ཁྱབ་པ།
རྒྱལ་བ་རྣམས་ཀྱི་དམ་པའི་
ཆོས་མ་ལུས་པ་རྒྱལ་བ་ཉིད་ཀྱི་དགོངས་པ་ཇི་ལྟ་བ་བཞིན་དུ་འཛིན་པ་ལ་ཟླ་་་
དང་བྲལ་བའི་ཐམས་ཅད་མཁྱེན་པ་བློ་བཟང་གྲགས་པའི་དཔལ་ལ་སོགས་པ་
རྗེ་བཙུན་དམ་པ་ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་ཀྱི་རྡུལ་སྤྱི་་་་་
བོས་ལེན་པ། རང་དང་གཞན་གྱི་གྲུབ་པའི་མཐའ་རྒྱ་མཚོ་ལྟ་བུའི་ཕ་རོལ་ཏུ་
སོན་ཅིང་། བདེ་བར་གཤེགས་པའི་གསུང་རབ་མཐའ་དག་གི་དགོངས་དོན་
ཚུལ་བཞིན་དུ་འབྱེད་པ་ལ་མི་འཇིགས་པའི་སྤོབས་པ་དགེ་བ་ཅན། རིགས་པ་
སྨྲ་བ་ཤཱཀྱའི་དགེ་སློང་དགེ་ལེགས་དཔལ་བཟང་པོ་ཞེས་བྱ་བས་གཙང་ཉང་་་་
སྟོད་རིག་པའི་འབྱུང་གནས་ཀྱི་ས་ཡི་ཆ་ལྕང་ར་དཔལ་འབར་ལེགས་བཤད་་་་་
སྒྲོག་པའི་ཚལ་ཞེས་བྱ་བར་སྦྱར་བའོ། །འད